EkBass/fiwiki-20250220-pages-articles huggingface dataset:
Jan Sandvik

Jan-Peter "Janne" Sandvik (s. 17. toukokuuta 1969 Vaasa) on aktiiviuransa päättänyt suomalainen yleisurheilija, jonka päälajeja olivat kuulantyöntö ja kiekonheitto. Hän edusti vuodesta 1995 lähtien Lapuan Virkiää ja hänen valmentajanaan toimi Jari Kuoppa. Kalevan kisoista Sandvik saavutti kuulantyönnössä hopeaa vuonna 1993 sekä kiekonheitossa hopeaa vuonna 1995. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset kuulantyöntäjät Luokka:Suomalaiset kiekonheittäjät Luokka:Vuonna 1969 syntyneet Luokka:Elävät henkilöt
Sushil Koirala

Sushil Koirala (12. elokuuta 1939 Biratnagar – 9. helmikuuta 2016) oli nepalilainen poliitikko. Hänet valittiin maansa pääministeriksi 75-vuotiaana helmikuussa 2014. Hän oli Nepalin kongressipuolueen puheenjohtaja. Koiralan vaatimatonta elämäntapaa arvostettiin korruption vaivaamassa Nepalissa. Sushil Koirala oli sukunsa neljäs pääministeri. Kongressipuolueen edellinen johtaja, pääministeri Girija Prasad Koirala oli hänen serkkunsa. Sushil Koirala erosi virastaan 10. lokakuuta 2015 ja hänet korvasi Khadga Prasad Sharma Oli. ==Lähteet== Luokka:Nepalin pääministerit Luokka:Vuonna 1939 syntyneet Luokka:Vuonna 2016 kuolleet
Nuija ja tosinuija kaks

Nuija ja tosinuija kaks () on vuonna 2014 ensi-iltansa saanut Peter Farrellyn ja Bobby Farrellyn ohjaama komediaelokuva, joka on jatko-osa vuoden 1994 elokuvalle Nuija ja tosinuija. Jim Carrey ja Jeff Daniels palaavat siinä 20 vuoden takaisiin roolehinsa, ja elokuva sisältää monia viittauksia ensimmäiseen osaan. (Archive.is) == Juoni == 20 vuotta edellisen seikkailun jälkeen lämminsydämiset mutta edelleen yhtä hölmöt kaverukset Harry ja Lloyd lähtevät etsimään Harryn kauan kadoksissa ollutta tytärtä, jotta tämä voisi luovuttaa munuaisensa sairaalle isälleen. == Näyttelijät == == Arvioita == Turun Sanomien Henri Waltter Rehnströmin mielestä Nuija ja tosinuija kaks on viiltävä pureutuminen ihmisen tyhmyyteen. Heti alussa Harry tulee tapaamaan Lloydia, joka on viimeiset kaksikymmentä vuotta istunut puhumattomana mielisairaalassa – tai näin Harry on luullut. ”Ääliökomedia on todellinen kuninkuuslaji, eivätkä sitä kovinkaan monet osaa yhtä hienosti kuin Farrellyt.” Ilta-Sanomissa Taneli Topelius puolestaan piti tätä pahasti myöhästynyttä ja veltosti etenevää jatko-osaa todisteena Jim Carreyn komediataitojen hiipumisesta. Hän piti alkukohtausta elokuvan vahvimpana, mutta ”sen jälkeen elokuva etenee harmillisen riskittömästi turvallisen pieruhuumorin, muutaman seksiin liittyvän vitsin, ärsytyskynnyksen ylittymiseen tähtäävien tuokioiden sekä yleisen perusmöllötyksen saattelemina”. == Lähteet == Luokka:Vuoden 2014 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset road moviet Luokka:Peter Farrellyn ohjaamat elokuvat Luokka:Bobby Farrellyn ohjaamat elokuvat Luokka:Universal Picturesin elokuvat Luokka:Elokuvat ystävyydestä
Wiener Neustädter Stadion

Wiener Neustädter Stadion (myös Magna Arena) on Itävallassa Wiener Neustadtin kaupungissa sijaitseva jalkapallostadion. Vuosina 2008–2009 täysin remontoitu stadion on maan pääsarjassa pelaavan SC Wiener Neustadtin kotikenttä. == Lähteet == *SC Wiener Neustadtin kotisivut Luokka:Itävallan jalkapallostadionit Luokka:Wiener Neustadt
Erkki Salonen

Erkki Aarre Kalevi Salonen (16. huhtikuuta 1920 Helsinki – 15. marraskuuta 2001 Espoo) oli suomalainen professori ja monipuolinen kulttuurivaikuttaja 1900-luvun loppupuolella. Salonen toimi Ylioppilaslehden päätoimittajana vuosina 1947–1949. Hän oli perustamassa Mitä missä milloin -vuosikirjaa ja toimi sen ensimmäisenä päätoimittajana vuosina 1949–1956. Sen jälkeen hän oli Suomen kulttuurirahaston yliasiamiehenä vuosina 1957–1980. Salonen väitteli Helsingin yliopistossa valtiotieteen tohtoriksi vuonna 1970 kulttuurisosiologian alalta ja toimi 1970–1980-luvulla alan dosenttina Jyväskylän yliopistossa. Hän sai kunniaprofessorin arvon vuonna 1980. Päätoimiensa ohella Salonen oli mukana monissa kulttuurihankkeissa, esimerkiksi Suomalaisuuden Liiton puheenjohtajana, teatteri- ja museojärjestöissä sekä nuorisoseuraliikkeessä. Hän pyrki Suomen kulttuurihallinnon tehostamiseen. Toinen suuri tavoite oli maakuntien kulttuurielämän voimistaminen ja sen Helsinki-keskeisyyden vähentäminen. Seikko Eskola kirjoittaa Kanava-lehdessä, että Salonen oli taitava puhuja, puheenjohtaja ja erimielisyyksien sovittelija. Hänen elämänkäsitykseensä vaikutti suuresti rintamakokemus pohjoissavolaisen komppanian päällikkönä talvisodassa, jossa hän oppi arvostamaan tavallisten maalaismiesten vastuuntuntoisuutta. Salonen toimi nuoruudessaan myös pilapiirtäjänä ja kuvittajana. Hän teki kansikuvan ja kuvituksen muun muassa Aaro Hongan suosittuun poikakirjaan Juanikkaat virtaheposet (1940).Ville Hänninen: Kirjan kasvot: sata vuotta suomalaisia kirjankansia, s. 116. Suomalaisen Kirjallisuuden Seura, Helsinki 2017. ==Teoksia== * Suomalaisen kulttuurin säätelyn järjestelmä: sosiologinen tutkimus (väitöskirja). Helsinki: Helsingin yliopisto, 1970. * Henkistä ja taloudellista viljelyä: Jenny ja Antti Wihurin rahasto 1942–1992. Helsinki: Otava, 1992. ISBN 951-1-12461-7. == Lähteet == ==Kirjallisuutta== * * Luokka:Suomalaiset tietokirjailijat Luokka:Suomalaiset päätoimittajat Luokka:Suomalaiset professorin arvonimen saaneet Luokka:Vuonna 1920 syntyneet Luokka:Vuonna 2001 kuolleet
Timo Sarlin

Timo Sarlin (s. 4. huhtikuuta 1972) on aktiiviuransa päättänyt suomalainen juoksija, joka kilpaili urallaan sekä keskimatkoilla että kestävyysjuoksussa. Hän edusti vuodesta 1997 lähtien Run Club Tawastiaa ja hänen valmentajanaan toimi koko hänen urheilu-uransa ajan Aili Kauppinen. Kalevan kisoista Sarlin saavutti pronssia 1 500 metrin juoksussa vuonna 1995. Lisäksi sisäratojen SM- kisoista hän saavutti 1 500 metrin juoksussa hopeaa vuonna 1993 ja pronssia vuonna 1991 sekä 3 000 metrin juoksussa kultaa vuonna 1995. Virallisissa kilpailuissa Sarlin ei ole esiintynyt vuoden 2003 jälkeen. == Lähteet == Luokka:Suomalaiset keskimatkojen juoksijat Luokka:Suomalaiset maastojuoksijat Luokka:Vuonna 1972 syntyneet Luokka:Elävät henkilöt
Tiina Ranta

Tiina Ranta (o.s. Malinen, s. 14. lokakuuta 1969) on suomalainen moukarinheittäjä. Hänen seuranaan on vuodesta 2008 lähtien ollut Lohjan Louhi ja hänen valmentajanaan toimi vuoteen 2010 saakka Marko Vehmas. Kalevan kisoista Ranta saavutti moukarinheiton pronssia vuonna 1995. Ennätyksekseen hän heitti tuloksen 53,11 metriä vuonna 1998. == Lähteet == Luokka:Suomalaiset moukarinheittäjät Luokka:Vuonna 1969 syntyneet Luokka:Elävät henkilöt
Marja Kangaspusu

Marja Helena Kangaspusu (s. 14. helmikuuta 1973) on aktiiviuransa päättänyt suomalainen seitsenottelija. Hänen seuranaan oli koko hänen uransa ajan Ruoveden Pirkat ja hänen valmentajinaan toimivat Jouko Kilpi sekä Markku Perttunen. Kalevan kisoista Kangaspusu saavutti seitsenottelun pronssia vuonna 1995. Virallisissa kilpailuissa hän ei ole esiintynyt vuoden 2000 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1973 syntyneet Luokka:Elävät henkilöt
Operaatio Punainen

thumb|350px|Saksalaisten hyökkäykset Seinen yli 4.–12. kesäkuuta välisenä aikana. Operaatio Punainen () oli Saksan yleisesikunnan toisessa maailmansodassa Ranskan valtauksen loppuosalle antama koodinimi. Operaation tarkoituksena oli edetä Ranskan eteläosiin 119 divisioonan voimin. Sen ensimmäinen osa aloitettiin 5. kesäkuuta 1940 hyökkäyksellä länteen Sommejoen kautta ja päähyökkäys aloitettiin 9. kesäkuuta Aisnejoen kautta. 10. kesäkuuta Saksan 1. panssaridivisioona läpäisi Weygand-linjan, ylitti ankarien taisteluiden jälkeen Aisnen ja Marnen ja eteni Maginot-linjan selustaan, jossa se valtasi Besançonin. 17. kesäkuuta saksalaiset olivat edenneet Sveitsin rajalle asti. Erwin Rommelin komentama 7. panssaridivisioona suuntasi länteen Sommen yli Normandian kautta ja valtasi Cherbourgin 18. kesäkuuta. Maginot- linjaa puolustaneet joukot antautuivat 25. kesäkuuta Ranskan antauduttua Saksalle. Viimeinen ranskalaisjoukkojen linnoitus alueella antautui saksalaisille vasta 10. heinäkuuta. Luokka:Taistelu Ranskasta Punainen
Saija Miettunen

Saija Miettunen (s. 13. tammikuuta 1977) on aktiiviuransa päättänyt suomalainen pituushyppääjä. Hänen seuranaan oli vuodesta 1996 lähtien Vaasan Vasama ja hänen valmentajanaan toimi koko hänen uransa ajan Jukka Lehtosaari. Kalevan kisoista Miettunen saavutti pituushypyn pronssia vuonna 1995. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset pituushyppääjät Luokka:Vuonna 1977 syntyneet Luokka:Elävät henkilöt
Bruce Beresford

Bruce Beresford (s. 16. elokuuta 1940 Sydney)Bruce Beresford, Encyclopædia Britannica. Viitattu 29.5.2015. on australialainen elokuvaohjaaja. == Valikoitu filmografia == *Villikko viisastuu (1978) *Miljoonakeikka (1978) *Kunnian kentät (1980) *Nuoruus blues (1981) *Kantrin kaipuu (1983) *Kuningas Daavid (1985) *Kolme sydäntä (1986) *Palveluksessanne, Miss Daisy (1990) *Musta kaapu (1991) *Kelpo mies Afrikassa (1994) *Tie paratiisiin (1997) *Kaksoismurha (1999) *The Contract (2006) *Mao's Last Dancer (2009) *Peace, Love, & Misunderstanding (2011) ==Lähteet== == Aiheesta muualla == * Luokka:Australialaiset elokuvaohjaajat Luokka:Vuonna 1940 syntyneet Luokka:Elävät henkilöt
Anne Perttola

Anne Perttola (s. 19. kesäkuuta 1971 Kärkölä) on aktiiviuransa päättänyt suomalainen kilpakävelijä. Seuratasolla hän edusti koko uransa ajan Vantaan Salamia ja hänen valmentajanaan toimi Pekka Muinonen. Kalevan kisoista Perttola saavutti 5 000 metrin kävelyssä kaksi hopeaa vuosina 1993 ja 1994 sekä 10 kilometrin kävelyssä hopeaa vuonna 1993 ja pronssia vuonna 1995. Lisäksi hän saavutti sisäratojen SM-kisoista kolme mitalia 3 000 metrin kävelyssä; kultaa vuonna 1995 sekä kaksi pronssia vuosina 1993 ja 1996. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset kävelijät Luokka:Vuonna 1971 syntyneet Luokka:Elävät henkilöt
Suomen Lauttaliikenne

Suomen Lauttaliikenne Oy eli Finferries on Suomen valtion kokonaan omistama lautta- ja yhteysalusliikennettä suorittava osakeyhtiö. Osakeyhtiö aloitti toimintansa 1.1.2010, kun se eriytettiin Destiasta eli entisestä Tieliikelaitoksesta. Suomen Lauttaliikenne liikennöi hieman yli 40:ä reittiä. Suomen Lauttaliikenne osti Arctia Shippingiltä saaristovarustamon vuonna 2012, jonka jälkeen Finferries on ainoa valtion lautta- ja yhteysalusliikennettä operoiva toimija. Ostettu yksikkö jatkaa Suomen Saaristovarustamo Oy -nimisenä tytäryhtiönä. == Lähteet == == Aiheesta muualla == *www.finferries.fi Luokka:Suomen lauttaliikenne Luokka:Suomalaiset laivayhtiöt Luokka:Suomalaiset valtionyhtiöt
Labid Khalifa

Labd Khalifa (s. 1955) on uransa lopettanut marokkolainen jalkapalloilija. Puolustajana pelannut Khalifa edusti seuratasolla KAC Kenitraa. Hän pelasi myös Marokon maajoukkueessa vuoden 1986 MM-kilpailuissaLabid KHALIFA FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. ==Lähteet== Luokka:Marokkolaiset jalkapalloilijat Luokka:Vuonna 1955 syntyneet Luokka:Elävät henkilöt
Abdelmajid Lamriss

Abdelmajid Lamriss (s. 12. helmikuuta 1959) on uransa lopettanut marokkolainen jalkapalloilija. Puolustajana pelannut Lamriss edusti seuratasolla FAR Rabatia. Hän pelasi myös Marokon maajoukkueessa vuoden 1986 MM- kilpailuissaLabid KHALIFA FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. Lamriss edusti myös Marokkoa vuoden 1984 Olympialaisissa. ==Lähteet== Luokka:Marokkolaiset jalkapalloilijat Luokka:Vuonna 1959 syntyneet Luokka:Elävät henkilöt
Hiekka (Viipuri)

Hiekka oli Viipurin kaupunginosa, joka sijaitsi keskustan länsipuolella Linnasaaressa. ==Historia== Hiekka ja sen lähellä oleva Pikiruukki olivat viipurilaisten kauppamiesten vanhoja teollisuus- ja varastoalueita. Kaupungin kauppamiehillä oli siellä jo 1740-luvulla ainakin neljä pikikeittämöä, ja myöhemmin niiden lukumäärä lisääntyi. 1800-luvun ensimmäisellä puoliskolla Linnansalmen rannalla oli Hiekan lastauspaikka, johon muutamat yksityiset rakensivat itselleen pienet asuintalot. Maistraatti oli tosin kieltänyt yksityisiä rakentamasta tälle alueelle, mutta kun kaupungilta puuttui asuntotontteja, rakentelu jatkui ja salmen rannalla oli jo 1850-luvulla vähäinen esikaupunki. Uudempi osa Hiekkaa, joka alkuaan tunnettiin samannimisen patterin mukaan Paulovskin nimellä, on asutettu myöhemmin. Vuonna 1900 Hiekassa oli 111 taloa ja alueen asukasluku oli 2 031\. Hiekan kansankoulu oli rakennettu vuonna 1907 (lisärakennus vuonna 1930) ja kappeli vuonna 1911. Maanomistus saarella kuului suurimmaksi osaksi Monrepos’n kartanolle. Asutuksen kehittyminen oli pääosin riippuvainen kartanosta, koska se omisti melkein kaiken rakennustarkoituksiin soveltuvan maan. Maat oli pakkolunastettu Nicolay-suvulta vuonna 1921. Vuonna 1939 Hiekassa oli 222 taloa ja niissä asui 3 386 ihmistä, joista 93 ulkomaalaisia. Vuoden 1930 väestönlaskennassa Hiekan Viipurin kaupunkiin kuuluvassa osassa oli 129 asukasta, joista 125 oli suomenkielisiä, yksi ruotsinkielinen ja kolme muunkielisiä. Viipurin maalaiskuntaan kuuluneessa osassa oli 1 914 asukasta, joista 1 851 oli suomenkielisiä, 17 ruotsinkielisiä ja 46 muunkielisiä. ==Teollisuus== Hiekan suurin työnantaja oli vuonna 1889 rakennettu ja vuosina 1925 ja 1937 uudistettu Viipurin Sahan Vekrotniemen sahalaitos, jossa oli töissä muutama sata työläistä. ==Yhdistyksiä== *Monrepoon työväenyhdistys *Hiekan nuorisoseura *Hiekan Sauna-Osuuskunta ==Tunnettuja asukkaita== * kenraali Woldemar Hägglund ==Lähteet== * J. O. Rauhala: Hiekkalaisten yhteistoiminta ja muita elämänvaiheita. Saunakulttuuri-säätiö, 1952. ===Viitteet=== Luokka:Viipurin kaupunginosat
Mustapha el-Biyaz

Mustapha el-Biyaz (, s. 12. joulukuuta 1960 Taza) on uransa lopettanut marokkolainen jalkapalloilija. Puolustajana pelannut el-Biyaz edusti seuratasolla KAC Marrakechia ja Penafielia. Hän pelasi myös Marokon maajoukkueessa vuoden 1986 MM-kilpailuissaMustafa EL BIYAZ FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. Vuonna 2006 el-Biyaz nimitettiin Afrikan jalkapalloliiton luettelemaan kaksisataa parasta afrikkalaispelaajaa viimeisen viidenkymmenen vuoden aikana -listalle. ==Lähteet== Luokka:Marokkolaiset jalkapalloilijat Luokka:Vuonna 1960 syntyneet Luokka:Elävät henkilöt
Noureddine Bouyahyaoui

Noureddine Bouyahyaoui (, s. 7. tammikuuta 1955) on uransa lopettanut marokkolainen jalkapalloilija. Puolustajana pelannut Bouyahyaoui edusti seuratasolla KAC Kenitraa. Hän pelasi myös Marokon maajoukkueessa vuoden 1986 MM-kilpailuissaNoureddine BOUYAHYAOUI FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. ==Lähteet== Luokka:Marokkolaiset jalkapalloilijat Luokka:Vuonna 1955 syntyneet Luokka:Elävät henkilöt
Katkera kuu

Katkera kuu (Bitter Moon) on Roman Polańskin ohjaama elokuva vuodelta 1992. Tarina kertoo suhdettaan pohtivasta brittipariskunnasta, joka tutustuu hehkeään ranskalaiseen naiseen ja tämän iäkkääseen amerikkalaiseen invalidiaviomieheen. Invalidin maine perustuu elostelevaan elämäntapaan eikä niinkään kirjallisiin ansioihin. Brittipariskunta päätyy kuuntelemaan pariskunnan ongelmia. ==Arviot== Arto Pajukallio toteaa Tv-maailmassa, että Polański työskentelee jälleen "tappavan tehokkaasti".Arto Pajukallio: Katkera kuu, Tv-maailma, 24/2014 s. 11 Janet Maslin kirjoittaa New York Timesissa, että elokuva on "hirveä". Seignerin näyttelijäntyön laadun hän tulkitsee selittyvän sillä, että tämä on naimisissa Polańskin kanssa.Janet Maslin, Bitter Moon (1992) Review/Film; Buttoned-Down People, Unbuttoned Memories, New York Times, viitattu 15.6.2014 ("Ms. Seigner - - gives the kind of performance that can only be explained by the fact that she is the director's wife".) Leena Virtanen (HS) toteaa, että elokuva ei ole Polańskin parhaita mutta kuitenkin tunnistettavissa helposti. Hänkin kritisoi Seigneriä: tällä ei "komiikan taju ole samalla tasolla kuin muilla".Leena Virtanen, Miehiä nöyryytetään risteilyaluksella, Helsingin Sanomat 15.6.2014, s. C 28 ==Näyttelijät== ==Lähteet== ==Aiheesta muualla== *Roger Ebert, Bitter Moon (arvio) Luokka:Roman Polanskin ohjaamat elokuvat Luokka:Brittiläiset romaaneihin perustuvat elokuvat Luokka:Brittiläiset draamaelokuvat Luokka:Vuoden 1992 brittiläiset elokuvat Luokka:Ranskalaiset romaaneihin perustuvat elokuvat Luokka:Ranskalaiset draamaelokuvat Luokka:Vuoden 1992 ranskalaiset elokuvat
Jordi Gómez

Jordi Gómez García-Penche (s. 24. toukokuuta 1985 Barcelona, Espanja) on espanjalainen jalkapalloilija, joka on edustanut muun muassa Englannissa Sunderlandia ja Wigania. Hän on pelipaikaltaan hyökkäävä keskikenttäpelaaja. FC Barcelonan kasvatti ja seuran nuorisojoukkueissa pelannut Gómez siirtyi RCD Espanyolista Englantiin Valioliigan Wigan Athleticin riveihin vuonna 2009 käytyään ensin lainalla Englannin Mestaruussarjan Swansea Cityssä. Viiden Wigan-kauden aikana Gómez pelasi lähes 130 ottelua, putosi Mestaruussarjaan kauden 2012-13 jälkeen ja voitti samalla kaudella FA Cupin. Kesällä 2014 hän siirtyi Valioliigan Sunderland AFC:hen. 178 cm pitkä Gómez on pelannut Espanjan alle 17-vuotiaiden maajoukkueessa yhden ottelun vuonna 2001. == Lähteet == * http://www.transfermarkt.co.uk/jordi-gomez/profil/spieler/39010 Luokka:Espanjalaiset jalkapalloilijat Luokka:Vuonna 1985 syntyneet Luokka:Elävät henkilöt
Sami Reivinen

Sami Reivinen on tamperelainen valokuvaaja. Reivinen perusti Valokuvaamo KLIKin vuonna 2007. Vuonna 2012 Reivinen palkittiin Loupe Awards -valokuvakilpailussa hopeisella kunniamerkillä 17. parhaalla muotokuvalla maailmassaLoupe Awards , viitattu 14.6.2014. Loupe Awards on maailman suurin ja arvostetuin ammattivalokuvaajien kilpailu, johon osallistuu useita tuhansia valokuvaajia maailmassa. Vuonna 2014 Reivinen valittiin Vuoden Muotokuvaajaksi ja sai lisäksi sarjavoittoja Vuoden lapsikuva -sarjassa ja Vuoden valmistujaiskuva -sarjassa.Kaksi tamperelaiskuvaajaa napsi palkintoja messuilla, Aamulehti, 7.3.2014, viitattu 14.6.2014 Kilpailun järjestää Suomen Ammattivalokuvaajat Ry. Vuoden muotokuvaaja tittelistä on kilpailtu jo yli 30 vuoden ajan. Viisihenkinen tuomaristo valitsee parhaan kuvaajan viiden kuvan sarjan perusteella. Vuoden 2014 voittaja julistettiin Helsingin Messukeskuksessa Kuva & Kameramessuilla maaliskuussa 2014. Samin yhtiökumppani ja Valokuvaamo KLIK:n toinen valokuvaaja Peero Lakanen voitti toisen sijan samassa kilpailussa ja lisäksi hän sai sarjavoittoja. Vuonna 2018 Reiviselle myönnettiin FEP:n eli Euroopan ammattivalokuvaajien järjestön QEP arvonimi Fine Art kategoriassa. 12 kuvan sarja koostuu mustavalkoisista liikkuvien lasten kuvista. Kuvissa katse kiinnittyy ensin yksinkertaiseen muotoon ja liikkeeseen ja vasta lähempää tarkasteltuna itse henkilöön. Sami Reivinen on aktiivisesti mukana Suomen Ammattivalokuvaajat ry:n toiminnassa. Reivinen on ollut SAV:n hallituksen jäsen vuodesta 2012 eteenpäin joka vuosi. ==Lähteet== ==Aiheesta muualla== *Sami Reivinen, Valokuvaamo Klik *Sami Reivinen Luokka:Suomalaiset valokuvaajat Luokka:Syntymävuosi puuttuu Luokka:Elävät henkilöt
Abdelmajid Dolmy

Abdelmajid Dolmy (; 19. huhtikuuta 1953 Casablanca – 27. heinäkuuta 2017 Casablanca) oli marokkolainen jalkapalloilija ja Afrikan mestari. Keskikentällä ja liberona pelannut Dolmy edusti seuratasolla suurimmaksi osaksi Raja Casablancaa. Hän oli voittamassa Marokon ensimmäistä Afrikan mestaruutta vuonna 1976 ja pelasi myös Marokon maajoukkueessa vuoden 1986 MM- kilpailuissaAbdelmajid DOLMY FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. Unesco palkitsi Dolmyn 15. lokakuuta 1992 Play Fair -palkinnolla. Hän ei saanut pitkän uransa aikana yhtään varoitusta tai ulosajoa. Vuonna 2006 Dolmy nimitettiin Afrikan jalkapalloliiton luettelemaan kaksisataa parasta afrikkalaispelaajaa viimeisen viidenkymmenen vuoden aikana -listalle. ==Saavutukset== ===Seurajoukkueissa=== * Marokon cup (5): 1974, 1977, 1982, 1983, 1990 ===Maajoukkueessa=== * Afrikan-mestaruus: 1976 ==Lähteet== Luokka:Marokkolaiset jalkapalloilijat Luokka:Jalkapallon Afrikan mestarit Luokka:Vuonna 1953 syntyneet Luokka:Vuonna 2017 kuolleet
Stefano Colantuono

Stefano Colantuono (s. 23. lokakuuta 1962) on italialainen entinen jalkapalloilija ja nykyinen valmentaja. Hän toimii nykyisin Serie A:ssa pelaavan Atalanta BC:n päävalmentajana. == Ura pelaajana == Keskuspuolustajana urallaan pelannut Colantuono debytoi Serie A:ssa vuonna 1985 Pisa Calcion riveissä. Hän pelasi Serie A:ssa eri joukkueissa vuoteen 1990 asti. Vuonna 1991 hän pelasi myös yhden kauden futsalia BNL Roman riveissä, voittaen scudetton. Colantuono pelasi alasarjoissa aina vuoteen 2001 asti, jolloin hän lopetti uransa Serie C2:ssa pelanneen Sambenedettesen riveissä. Hän edusti urallaan 12 eri jalkapalloseuraa. == Ura valmentajana == Colantuono aloitti päävalmentajana lähes heti lopettamisensa jälkeen Sambenedettesen valmentajana. Vuonna 2004 Colantuono siirtyi Serie B:ssä pelanneen Catania Calcion valmentajan paikalta Serie A:n Perugia Calcion valmentajaksi. 2005 hän siirtyi ensimmäistä kertaa tuolloin Serie B:ssä pelanneen Atalanta BC:n valmentajaksi. Hän johdattikin heti ensimmäisellä kaudellaan bergamolaiset sarjanousuun. Kesällä 2007 Colantuono palkattiin Serie A:n US Palermoon. Hän sai potkut saman vuoden marraskuussa, mutta hänet kutsuttiin takaisin 2008 maaliskuussa. Colantuono sai lähteä uudelleen 2008 syyskuussa vain yhden sarjapelin jälkeen. Kesäkuussa 2009 hänet valittiin Serie B-seura Torino FC:n valmentajaksi, mutta jälleen hän sai lähteä marraskuussa huonojen esitysten jälkeen. Tammikuussa 2010 hänet kutsuttiin jälleen takaisin Torinoon, mutta hän joutui taas lähtemään kauden jälkeen. Näin Colantuono palasi Atalantan peräsimeen ja johdatti seuraavalla kaudella Serie B:ssä pelanneen Nerazzurrin Serie A:han. == Lähteet == Luokka:Italialaiset jalkapalloilijat Luokka:Italialaiset futsalpelaajat Luokka:Italialaiset jalkapallovalmentajat Luokka:Vuonna 1962 syntyneet Luokka:Elävät henkilöt
Ikk Oankar

Ikk Oankar (pandžabiksi ਇੱਕ ਓਅੰਕਾਰ ikk oaṅkār; äännetään ) on sikhiläisyydessä käytetty termi, joka viittaa ”jumalan absoluuttiseen monoteistiseen ykseyteen”. Se on yksi sikhiläisyyden keskeisistä termeistä ja sitä kuvaava gurmukhi-symboli ੴ on muodostunut sikhiläisen identiteetin tärkeäksi osaksi. Sikhiläisyyden merkkiteos Adi Granth alkaa sanoilla ”Ikk Oankar”. Ikk tarkoittaa pandžabiksi ”yksi”. Oaṅkār on vastine sanskritin om-tavulle, jolla viitataan koko maailmankaikkeuteen. Termi voidaan latinalaisilla kirjaimilla kirjoittaa myös muodossa Ik Oankar tai Ek Omkar. == Lähteet == Luokka:Sikhiläiset käsitteet Luokka:Uskonnolliset symbolit
Major League Baseball -kausi 1937

Major League Baseball -kauden 1937 päätteeksi pelatussa World Series -ottelusarjassa kohtasivat New York Yankees ja New York Giants. Viides MLB:n All-Star -ottelu pelattiin Griffith Stadiumilla, Washingtonissa, 7. heinäkuuta 1937. AL voitti juoksuin 8–3. Ottelun avaussyötön suoritti presidentti Franklin Roosevelt. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. New York Yankees 102 52 2 .662 \-- 2\. Detroit Tigers 89 65 1 .578 13.0 3\. Chicago White Sox 86 68 0 .558 16.0 4\. Cleveland Indians 83 71 1 .539 19.0 5\. Boston Red Sox 80 72 2 .526 21.0 6\. Washington Senators 73 80 5 .477 28.5 7\. Philadelphia Athletics 54 97 3 .358 46.5 8\. St. Louis Browns 46 108 2 .299 56.0 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 95 57 0 .625 \-- 2\. Chicago Cubs 93 61 0 .604 3.0 3\. Pittsburgh Pirates 86 68 0 .558 10.0 4\. St. Louis Cardinals 81 73 3 .526 15.0 5\. Boston Bees 79 73 0 .520 16.0 6\. Brooklyn Dodgers 62 91 2 .405 33.5 7\. Philadelphia Phillies 61 92 2 .399 34.5 8\. Cincinnati Reds 56 98 1 .364 40.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 World Series New York Yankees 4–1 New York Giants 8–1 8–1 5–1 3–7 4–2 ==Aiheesta muualla== * Baseball almanakka - American League 1937 * Baseball almanakka - National League 1937 * Baseball almanakka - World Series 1937 * Baseball almanakka - All-Star Game 1937 Luokka:Major League Baseball -kaudet Luokka:Vuoden 1937 baseball
All You Can Eat

All You Can Eat on yhdysvaltalaisen metalliyhtyeen Steel Pantherin neljäs albumi. Albumi julkaistiin 1. huhtikuuta 2014. Albumin julkaisusta ilmoitettiin syyskuussa 2013. All You Can Eat debytoi Suomen virallisen listan sijalla 37. Albumin ensimmäinen single oli "Party Like Tomorrow is the End of the World". Toinen single oli "The Burden of Being Wonderful", joka julkaistiin 21. tammikuuta 2014. Kolmas single "Gloryhole" julkaistiin 18. maaliskuuta 2014 Steel Pantherin YouTube-kanavalla. Maaliskuun lopussa Steel Panther julkaisi kaikki levyn kappaleet YouTubessa. == Kappaleet == Albumin kappalelista julkaistiin 13. tammikuuta 2014. == Kokoonpano == * Michael Starr – laulu * Satchel – soolo-, rytmikitara, akustinen kitara, taustalaulu * Lexxi Foxx – basso, taustalaulu * Stix Zadinia – rummut, lyömäsoittimet, piano, taustalaulu * Vivian Campbell (Def Leppardin kitaristi) – kitarasoolo kappaleessa "Gangbang at the Old Folks Home" == Arviot == * Metacritic: 69/100Metacritic * Allmusic: Allmusic review == Lähteet == Luokka:Vuoden 2014 albumit Luokka:Steel Pantherin albumit
Mustapha el-Haddaoui

Mustapha el-Haddaoui (, s. 28. heinäkuuta 1961 Casablanca) on uransa lopettanut marokkolainen jalkapalloilija. Keskikentällä pelannut el-Haddaoui edusti seuratasolla pääosin ranskalaisseuroja, kuten Saint-Étiennea, Nizzaa ja Lensia. Hän pelasi myös Marokon maajoukkueessa vuosien 1986 ja 1994 MM- kilpailuissa.Mustapha EL HADAOUI FIFA.com Viitattu 15.6.2014 Hänellä on myös Ranskan kansalaisuus.Mustapha El Haddaoui sitercl Viitattu 15.6.2014 ==Lähteet== Luokka:Marokkolaiset jalkapalloilijat Luokka:Vuonna 1961 syntyneet Luokka:Elävät henkilöt
Hanna Toivonen

Hanna Toivonen (s. 19. toukokuuta 1979) on aktiiviuransa päättänyt suomalainen aitajuoksija. Seuratasolla hän edusti koko kilpailu-uransa ajan Lahden Ahkeraa ja hänen valmentajanaan toimi Klaus Kuusisaari. Kalevan kisoista Toivonen saavutti pronssia 400 metrin aitajuoksussa vuonna 1995. Ulkoradoilta hän saavutti lisäksi SM-hopeaa 4 x 400 metrin viestijuoksussa. Sisäratojen SM- kisoista Toivonen saalisti palkintokaappiinsa lisäksi hopeaa 300 metrin aitajuoksussa vuonna 1996. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset 400 metrin aitajuoksijat Luokka:Vuonna 1979 syntyneet Luokka:Elävät henkilöt
Erika Tapio

Erika Susanna Tapio (s. 22. heinäkuuta 1976) on aktiiviuransa päättänyt suomalainen keskimatkan juoksija. Hänen seuranaan oli koko hänen kilpailu- uransa ajan Lapin Lukko ja hänen valmentajinaan toimivat Susanna Parkkisenniemi sekä Ari Petrelius. Kalevan kisoista Tapio saavutti kaksi pronssia 800 metrin juoksusta vuosina 1993 ja 1995. Virallisissa kilpailuissa hän ei ole esiintynyt vuoden 1998 jälkeen. == Lähteet == Luokka:Suomalaiset keskimatkojen juoksijat Luokka:Vuonna 1976 syntyneet Luokka:elävät henkilöt
Operaatio Ruskea

Operaatio Ruskea () oli toisessa maailmansodassa Saksan suunnitelma Ranskan valtaamiseksi yhdessä Italian kanssa. Operaatiota ei toteutettu saksalaisten aloitettua operaatio Keltaisen () 10. toukokuuta 1940. Operaatio Punainen, joka aloitettiin 5. kesäkuuta, toteutti osan suunnitelmasta. Operaatio Ruskea oli myös saksalaisten suorittama operaatio Ardennien taistelun aikana vuosina 1944–1945. Ruskea
Kaisa Suhonen

Kaisa Suhonen (s. 19. lokakuuta 1952Kaisa Suhonen, athlete profile; IAAF) on aktiiviuransa päättänyt suomalainen kilpakävelijä. Koko kilpauransa ajan hänen seuranaan oli Arpelan Veikot ja hänen valmentajanaan toimi Pentti Pirjetä. Ulkoratojen SM-kilpailuista Suhonen saavutti kaikkiaan kolme mitalia; 5 000 metrin kävelyssä pronssia vuonna 1994, 10 kilometrin kävelyssä pronssia vuonna 1994 sekä 20 kilometrin kävelyssä pronssia vuonna 1995. Lisäksi hän saavutti sisäratojen SM-kisoista 3 000 metrin kävelyssä kaksi pronssia vuosina 1995 ja 1996. Kansainvälisissä arvokilpailuissa Suhonen edusti Suomea yhden kerran. Hän oli mukana Helsingissä vuonna 1994 järjestetyissä EM-kisoissa sijoittuen 10 kilometrin kävelyssä sijalle 27. Virallisissa kilpailuissa hän ei ole esiintynyt vuoden 1999 jälkeen. == Lähteet == Luokka:Suomalaiset kävelijät Luokka:Vuonna 1952 syntyneet Luokka:Elävät henkilöt
Anne Pöllänen

Anne-Margit Pöllänen (s. 27. toukokuuta 1964 Varkaus) on aktiiviuransa päättänyt yleisurheilija. Hänen päälajeinaan olivat aitajuoksu sekä pituushyppy. Pölläsen seurana oli vuodesta 1988 lähtien Kuopion Sisu-Veikot ja hänen valmentajinaan toimivat vuoteen 1996 saakka Matti Ruuskanen sekä Matti Kartila. Kalevan kisoista Pöllänen saavutti kaikkiaan neljä mitalia; 100 metrin aitajuoksussa kaksi hopeaa vuosina 1993 ja 1994 sekä pronssia vuonna 1991 ja pituushypyn pronssia vuonna 1994. Lisäksi hän saavutti sisäratojen SM- kisoista 300 metrin aitajuoksussa kultaa vuonna 1989 sekä pituushypyn hopeaa vuonna 1993. Virallisissa kilpailuissa hän ei ole esiintynyt vuoden 1997 jälkeen. == Lähteet == Luokka:Suomalaiset pika-aitajuoksijat Luokka:Suomalaiset pituushyppääjät Luokka:Vuonna 1964 syntyneet Luokka:Elävät henkilöt
Riitta Eloranta

Riitta Eloranta (o.s. Lemmetyinen, s. 4. lokakuuta 1972) on aktiiviuransa päättänyt suomalainen moukarinheittäjä. Seuratasolla hän edusti koko uransa ajan Vihdin Iskua ja hänen valmentajanaan toimi Kalevi Kiintonen. Kalevan kisoista Eloranta saavutti moukarinheiton hopeaa vuonna 1994. Virallisissa kilpailuissa hän ei ole esiintynyt vuoden 1996 jälkeen. Myös hänen siskonsa Pirita Lemmetyinen on SM-tasolla menestynyt moukarinheittäjä. == Lähteet == Luokka:Suomalaiset moukarinheittäjät Luokka:Vuonna 1972 syntyneet Luokka:Elävät henkilöt
Luis Fernando Suárez

pienoiskuva|Luis Fernando Suárez vuonna 2013. Luis Fernando Suárez (s. 23. joulukuuta 1959 Medellín, Kolumbia) on kolumbialainen uransa jo päättänyt jalkapallopuolustaja ja nykyinen valmentaja. Hän on valmentanut seurajoukkueiden lisäksi Ecuadorin, Hondurasin ja vuodesta 2021 Costa Rican maajoukkuetta. == Ura == Pelaajana Suárez pelasi viisitoistavuotisen uransa aikana vain kahdessa seurassa: kotimaansa Atlético Nacionalissa ja Deportivo Pereirassa. Hän voitti Nacionalin riveissä vuonna 1989 Copa Libertadoresin. Hänen uransa kesti vuodesta 1980 vuoteen 1995. Valmentajauransa Suárez aloitti entisen seuransa Atlético Nacionalin riveissä vuonna 1999. Hän johtikin seuran heti Kolumbian mestaruuteen. Seuraavina vuosina hän valmensi seuroja kotimaassaan ja Ecuadorissa, kunnes siirtyi vuonna 2004 Ecuadorin jalkapallomaajoukkueen päävalmentajaksi. Hän johtikin maan vuoden 2006 MM- kisoihin, joissa se pääsi sensaatiomaisesti 16 parhaan joukkoon kaadettuaan sekä Puolan että Costa Rican. Neljännesvälierissä Englanti kuitenkin voitti Ecuadorin 1–0 David Beckhamin vapaapotkumaalilla. Vuonna 2007 Ecuadorin maajoukkueen johdosta lähtenyt Suárez ehti valmentaa seuroja kotimaassaan ja Perussa ennen kuin vuoden 2010 MM-kisoihin selviytynyt Honduras valitsi hänet valmentajakseen vuonna 2011. Suárez johdatti La Bicolorin MM-kisoihin 2014. == Lähteet == * http://www.transfermarkt.co.uk/luis-fernando- suarez/profil/trainer/2782 Luokka:Kolumbialaiset jalkapalloilijat Luokka:Kolumbialaiset jalkapallovalmentajat Luokka:Vuonna 1959 syntyneet Luokka:Elävät henkilöt
Pirita Lemmetyinen

Pirita Lemmetyinen (s. 2. maaliskuuta 1975) on aktiiviuransa päättänyt suomalainen moukarinheittäjä. Seuratasolla hän edusti koko uransa ajan Vihdin Iskua ja hänen valmentajanaan toimi Kalevi Kiintonen. Kalevan kisoista Lemmetyinen saavutti moukarinheiton pronssia vuonna 1994. Virallisissa kilpailuissa hän ei ole esiintynyt vuoden 1998 jälkeen. Myös hänen siskonsa Riitta Eloranta on entinen moukarinheiton SM-mitalisti. == Lähteet == Luokka:Suomalaiset moukarinheittäjät Luokka:Vuonna 1975 syntyneet Luokka:Elävät henkilöt
The Tomorrow People

The Tomorrow People on yhdysvaltalainen The CW Television Networkin tieteissarja, joka perustuu samannimiseen 1970-luvulla esitettyyn brittiläiseen lastensarjaan. Televisiosarjan ensimmäinen jakso esitettiin Yhdysvalloissa 9. lokakuuta 2013. Sarjan heikoista katsojaluvusta johtuen kanava ei tilannut siitä enää toista tuotantokautta. Sarjaa alettiin esittää Suomessa 10. kesäkuuta 2014 Subilla tiistain myöhäisillassa kaksi jaksoa kerrallaan. The Tomorrow People kertoo nuorista, joille on evoluution seurauksena tullut erikoisvoimia, kuten kyky kommunikoida telepaattisesti. Nuoret ovat kuitenkin ajojahdin kohteena, koska heidän koetaan olevan uhka tavallisille ihmisille. == Juoni == Evoluution seurauksena on kehittynyt uusi tavallisia ihmisiä edistyneempi ihmislaji, homo superior. Lajiin kuuluvilla ihmisillä, joita kutsutaan ”huomisen ihmisiksi”, on käytössään kolme T-voimaa – teleportaatio, telepatia ja telekinesia. Sarjan keskiössä on juuri joukkoon liittynyt Stephen Jameson, joka yrittää löytää samaan lajiin kuuluvan isänsä, joka katosi vuosia sitten. Hallituksen alaisuudessa toimiva ULTRA haluaa neutralisoida tai tappaa uuteen lajiin kuuluvat ihmiset, koska pelkää niiden olevan uhka tavalliseen homo sapiens -lajiin kuuluville ihmisille. ULTRAan kuuluu homo superior -lajin edustajia, jotka on taivuteltu tai painostettu omiaan vastaan. == Näyttelijät == === Päähenkilöitä === ===Sivuhenkilöitä=== == Lähteet == Luokka:2010-luvun yhdysvaltalaiset scifi-sarjat Luokka:The CW:n televisio-ohjelmat
Mikko Nakolinna

Mikko Jaakko Nakolinna (s. 30. huhtikuuta 1968 Turku) on suomalainen pikajuoksija. Hän edusti aktiiviurallaan Turun Urheiluliittoa. Hän lopetti aktiiviuransa vuoteen 1992. Nakolinna voitti ulkoradoilta urallaan aikuisten sarjoissa 200 metrin pronssia vuonna 1986 sekä kaikkiaan viisi viestimitalia, joista neljä kultaista. Sisäradoilta palkintokaappiin kertyi kaksi kultaa ja kaksi pronssia. Maajoukkuetasolla Nakolinna pääsi edustamaan Suomea kerran henkilökohtaisella matkalla Suomi–Ruotsi-maaottelussa Helsingissä vuonna 1988 sekä kolmasti viestijoukkueen osana. ==Henkilökohtaiset ennätykset== :Lähde: Tilastopaja === Ulkoradat === Matka Aika Paikka Vuosi 100 m 10,71 Järvenpää 1988 200 m 21,41 Hämeenlinna 1988 300 m 34,24 Parainen 1991 400 m 46,87 Helsinki 1988 === Sisäradat === Matka Aika Paikka Vuosi 60 m 6,85 Oulu 1988 200 m 22,36 Turku 1987 200 m (ylipitkä rata) 21,70 Tampere 1989 400 m 47,20 Tampere 1989 ==Lähteet== Luokka:Suomalaiset pikajuoksijat Luokka:Vuonna 1968 syntyneet Luokka:Elävät henkilöt
Abdelfettah Mouddani

Abdelfettah Mouddani (s. 30. heinäkuuta 1956) on uransa lopettanut marokkolainen jalkapalloilija. Maalivahtina pelannut Mouddani edusti seuratasolla KAC Kenitraa. Hän oli myös mukana kolmosmaalivahdin roolissa Marokon maajoukkueessa vuoden 1986 MM-kilpailuissaSquad List FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. ==Lähteet== Luokka:Marokkolaiset jalkapallomaalivahdit Luokka:Vuonna 1956 syntyneet Luokka:Elävät henkilöt
Salahdine Hmied

Salahdine Hmied (s. 1. syyskuuta 1961) on uransa lopettanut marokkolainen jalkapalloilija. Maalivahtina pelannut Hmied edusti FAR Rabatia. Hän oli myös mukana kakkosvahdin roolissa Marokon maajoukkueessa vuoden 1986 MM- kilpailuissaSquad List FIFA.com Viitattu 15.6.2014 , jossa Marokko eteni ensimmäisenä afrikkalaismaana lohkovaiheesta jatkoon. Seuratasolla Hmied voitti vuonna 1985 Afrikan Mestarien liigan ja kolmesti Marokon mestaruuden. ==Lähteet== Luokka:Marokkolaiset jalkapallomaalivahdit Luokka:Vuonna 1961 syntyneet Luokka:Elävät henkilöt
Voglia

Voglia Yhtiöt Oy on suomalainen vuonna 1983 perustettu naistenvaateyritys, jonka johto sijaitsee Hämeenlinnan Lammilla ja ompelimo vuodesta 2010 alkaen Virossa. Suomessa Voglialla on vuonna 2020 kahdeksan omaa myymälää ja yritysryhmän liikevaihto vuonna 2018 oli noin 6 miljoonaa euroa.Marja-Liisa Kinturi: Muodin lähde löytyy Lammilta. Vitonen 4.4.2013. Voglia Oy:n perustivat Pertti Virtanen, Virke Oy ja Seppo Hyyppä vuonna 1983 aluksi Hämeenlinnaan, mutta yritys muutti 1986 Lammille entisen Lehtineule Oy:n tiloihin. Voglia on perheyritys kolmannessa polvessa. Vuonna 1995 toimitusjohtajaksi tuli Pertti Virtasen poika Markku, ja 1.9.2019 yrityksen toimitusjohtajaksi siirtyi Markun tytär Katriina Virtanen. Yrityksen suunnittelijoina toimivat vuodesta 2019 Paula Polkumaa ja Salla-Maaria Syvänen. Aiempina suunnittelijoina ovat toimineet Eija Koski ja Minna Jermilä.Marjo Oikarinen: Vaateideoita rock-konserteistakin. Eija Koski kuvailee, että hänen kuorensa ovat viisikymppisen, mutta ajatuksensa kaksiviitosen. Kaleva 5.2.2005. Viitattu 15.6.2014.Voglia kohtasi vastuullisia vaatesuunnittelijoita, Mahdoton-blogi, Sirpa Rivinoja 21.08.2013 (Web Archive 2016). Viitattu 17.11.2020. Voglia sai Kultainen vaatepuu -palkinnon 2005.Voglia saa Kultainen vaatepuu -tunnustuksen, Hämeen Sanomat 17.01.2005. Viitattu 15.6.2014. ==Lähteet== ==Aiheesta muualla== *Voglian verkkosivusto Luokka:Suomalaiset vaatetusalan yritykset Luokka:Suomalaiset perheyritykset Luokka:Lammi Luokka:Vaatemerkit Luokka:Suomalaiset vaateliikkeet
Rämevihersiipi

Rämevihersiipi (Rhagades pruni) on vihersiipiin kuuluva pienehkö perhoslaji. == Koko ja ulkonäkö == Rämevihersiipi on pienehkö perhonen, jonka läpikuultavat, tumman harmaanruskeat etusiivet ovat vaihtelevissa määrin tummansinisen tai sinivihreän metallinkiiltoiset. Myös keskiruumis on metallinkiiltoinen. Takasiivet ovat tumman harmaanruskeat ja osittain läpikuultavat. Koiraan tuntosarvet ovat selvästi kärkeen saakka kampahampaiset, naaraalla enemmän rihmamaiset. Imukärsä on hyvin pieni ja huulirihmat surkastuneet. Siipiväli 22-25 mm. s. 47–48 ja 232. s. 98. Rämevihersiiven voi erottaa Iberian niemimaalla tavattavasta Rhagades predotae -lajista lähinnä genitaalituntomerkkien avulla. == Levinneisyys ja lentoaika == Rämevihersiipeä tavataan useana alalajina Espanjasta ja Ranskasta Euroopan ja Pohjois-Aasian poikki Japaniin. Pohjoismaissa lajia tavataan vain Suomessa, missä levinneisyys ulottuu etelärannikolta suurin piirtein Kokkola-Kuopio- linjalle. Perhoset ovat lennossa yhtenä sukupolvena kesäkuun lopulta heinäkuun lopulle.Perhoswiki == Elinympäristö ja elintavat == Suomessa tavattavan rämevihersiiven alalajin R. p. callunae elinympäristöä ovat suot, etenkin rämeet, mikä on alalajille tyypillinen piirre. Sen sijaan Keski-Euroopassa laji elää monenlaisissa ympäristöissä ja Aasiassa jopa puutarhoissa. Koiraat lentävät aamusta pitkälle iltapäivään, mutta naaraat pysyttelevät enimmäkseen paikoillaan lähellä paikkaa, jossa ne kuoriutuivat kotelostaan. Perhosten suuosat ovat surkastuneet, eivätkä ne käy kukilla.Vlindernet Toukka talvehtii ja koteloituu valkoisesta silkistä kehräämäänsä kotelokoppaan ravintokasville. Suomen lajiston uhanalaisarvioinnissa 2010 laji katsottiin silmälläpidettäväksi (NT).Jari-Pekka Kaitila, Kari Nupponen, Jaakko Kullberg & Erkki Laasonen 2010. Perhoset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 430–470. == Ravintokasvi == Toukan pääasiallinen ravintokasvi riippuu alalajista. Pohjois- Euroopassa alalaji R. p. callunae elää kanervalla (Calluna vulgaris), juolukalla (Vaccinium uliginosum) sekä suokukalla (Andromeda polifolia). Keskieurooppalainen alalaji R. p. pruni elää etenkin ruusukasveilla ja aasialainen R. p. chinensis monilla lehtipuilla. == Lähteet == == Aiheesta muualla == * Suomen Perhoset: Rämevihersiipi * Harri Puranen * Bestimmungshilfe des Lepiforums * Markku Savela Luokka:Punatäplämäiset
Platonin Valtio

Platonin Valtio (Plato’s Republic: A Biography) on Simon Blackburnin vuonna 2006 julkaisema kirja Platonin Valtio-dialogista. == Aiheesta muualla == * Alex Koppelman: That hot new neoconservative philosopher named Plato. Salon 25.6.2007. * Jyrki Alenius: Valtiossa on hyveellisen ihmisen onni. Helsingin sanomat 18.11.2007. Luokka:Kirjat yhteiskuntafilosofiasta Luokka:Brittiläiset tietokirjat Luokka:Vuoden 2006 kirjat
Aziz Bouderbala

Abdelaziz El Idrissi Bouderbala (s. 26. joulukuuta 1960 Casablanca) on uransa lopettanut marokkolainen jalkapalloilija. Keskikentällä pelannut Bouderbala edusti seuratasolla muun muassa FC Sionia, Lyonia ja Wydad Casablancaa. Hän pelasi myös Marokon maajoukkueessa vuoden 1986 MM-kilpailuissaAziz BOUDERBALA FIFA.com Viitattu 16.6.2014 , jossa Marokko eteni ensimmäisenä afrikkalaismaana lohkovaiheesta jatkoon. Bouderbala edusti Marokkoa myös neljissä Afrikan-mestaruuskisoissa ja saavutti parhaimmillaan pronssia. Seuratasolla Bouderbala voitti Marokon cupin kolmesti ja kerran Sveitsin cupin. ==Lähteet== Luokka:Marokkolaiset jalkapalloilijat Luokka:Vuonna 1960 syntyneet Luokka:Elävät henkilöt
Abdelkrim Merry

Abdelkrim Merry (, s. 13. tammikuuta 1955 Casablanca) on marokkolainen jalkapallovalmentaja ja entinen jalkapalloilija. Hyökkääjänä pelannut Merry edusti seuratasolla enimmäkseen ranskalaisseuroja, kuten SC Bastia, Lille, Toulouse ja Saint-Étienne. Hän pelasi myös Marokon maajoukkueessa vuoden 1986 MM-kilpailuissa, jossa hän teki yhden maalin Portugalia vastaan.Portugal 1:3 (0:2) Morocco FIFA.com Viitattu 16.6.2014 ==Lähteet== Luokka:Marokkolaiset jalkapalloilijat Luokka:Marokkolaiset jalkapallovalmentajat Luokka:Vuonna 1955 syntyneet Luokka:Elävät henkilöt
Julius Perovuo

Julius Perovuo (s. 1994) on suomalainen jalkapalloilija, joka kuuluu FC Hongan kakkosjoukkueen Pallohongan sopimuspelaajiin. Perovuo teki ensiesiintymisensä Veikkausliigassa 15. kesäkuuta 2014 tultuaan vaihdosta kentälle hänen seuransa Hongan kohdatessa vierasottelussa Kuopion Palloseuran. Ottelu päättyi KuPS:n 2–0-voittoon.Palloliitto == Lähteet == Luokka:Suomalaiset jalkapalloilijat Luokka:Vuonna 1994 syntyneet Luokka:Elävät henkilöt
M-Aminobentsotrifluoridi

m-Aminobentsotrifluoridi (C7H6NF3) on orgaaninen yhdiste ja aniliinin johdannainen. Yhdistettä voidaan käyttää orgaanisessa synteesissä valmistettaessa muun muassa rikkaruohomyrkkyjä ja lääkeaineita. m-Aminobentsotrifluoridi on o- ja p-aminobentsotrifluoridien isomeeri. == Ominaisuudet == m-Aminobentsotrifluoridi on huoneenlämpötilassa väritöntä tai kellertävää nestettä. Yhdiste liukenee hieman veteen ja paremmin orgaanisiin yhdisteisiin kuten etanoliin ja dietyylieetteriin. Yhdisteen aminoryhmä reagoi tyypillisten aniliinien tavoin muodostaen tiosyanaatin esimerkiksi fosgeenin kanssa ja aminoryhmä voidaan korvata jollain muulla nukleofiilillä, kun siitä ensin muodostetaan diatsoniumsuola. Kromihappo hapettaa yhdisteen trifluorietikkahapoksi.Günter Siegemund, Werner Schwertfeger, Andrew Feiring, Bruce Smart, Fred Behr, Herward Vogel & Blaine McKusick : Fluorine Compounds, Organic, Ullmann's Encyclopedia of Industrial Chemistry, John Wiley & Sons, New York, 2000. Viitattu 16.6.2014 == Valmistus == m-Aminobentsotrifluoridia valmistetaan lähtemällä bentsotrifluoridista. Ensimmäisessä vaiheessa yhdiste reagoi väkevien typpihapon ja rikkihapon seoksen kanssa, jolloin se nitrautuu muodostaen pääasiassa m-nitrobentsotrifluoridia. Tämä yhdiste pelkistetään vedyttämällä ja reaktiossa voi sivutuotteina muodostua myös o- ja p-isomeereja. m-Aminobentsotrifluoridin tärkein käyttökohde on muiden yhdisteiden valmistus. Siitä valmistetaan muun muassa selektiivisinä herbisideinä käytettäviä fluometuronia ja norfluratsonia ja lääkkeinä käytettäviä flufenaamihappoa ja niflumiinihappoa. == Lähteet == == Aiheesta muualla == *ChemBlink: 3-Aminobenzotrifluoride Luokka:Aromaattiset yhdisteet
Ricardo Rodríguez (jalkapalloilija)

Ricardo Iván Rodríguez Araya (s. 25. elokuuta 1992) on sveitsiläinen jalkapalloilija, joka edustaa Espanjan Primera Divisiónissa pelaavaa Real Betisiä. Vasemman laitapuolustajan pelipaikalla pelaava Rodríguez kuuluu myös Sveitsin jalkapallomaajoukkueeseen. Hänen isänsä on espanjalainen ja äiti chileläinen. == Seurajoukkueura == Kotikaupungissaan Zürichissä jalkapalloilun aloittanut Rodríguez teki ammattilaissopimuksen Zürichin kanssa vuonna 2009. Kahden vuoden Zürich-jakson jälkeen hän siirtyi Saksan Bundesliigan VfL Wolfsburgiin tammikuussa 2012. Hänestä tuli heti yksi valmentaja Felix Magathin luottomiehistä. Marraskuussa 2013 Rodríguez iski ensimmäisen Bundesliiga-maalinsa, suoraan vapaapotkusta Borussia Dortmundia vastaan. Kauden 2013–2014 aikana hän sai koottua viisi maalia ja yhdeksän syöttöä. Kaudella 2014–2015 Rodríguez onnistui maalinteossa 26 ottelussa kuudesti ollen mukana voittamassa DFB-Pokalia. Elokuussa 2015 hän oli mukana voittamassa DFL- Supercupia. Kaudet 2017–2020 Rodríguez edusti italialaisseura AC Milania. Hän pelasi Serie A:ssa 74 ottelua ja teki maalin syyskuussa 2017 SPAL:ia vastaan. Eurooppa-liigassa hän pelasi kymmenen ottelua ja teki kaksi maalia. Kevätkaudella 2020 Rodríguez oli lainalla Alankomaissa PSV Eindhovenin joukkueessa, jossa hän pelasi kuusi Eredivisie-ottelua. Syyskuussa 2020 hän siirtyi Torinoon, jossa hän pelasi neljän kauden aikana 120 Serie A -ottelua ja teki niissä yhden maalin, toukokuussa 2024 AC Milania vastaan. Hän oli kaudesta 2022–2023 alkaen Torinon joukkueen kapteeni. Rodríguez siirtyi elokuussa 2024 espanjalaisseura Real Betisiin. == Maajoukkueura == Nuorten maajoukkueissa Sveitsiä edustanut ja alle 17-vuotiaiden maailmanmestaruuden vuonna 2009 voittanut Rodríguez debytoi Sveitsin jalkapallomaajoukkueessa lokakuussa 2011 Walesia vastaan EM-karsinnoissa. Hän kuului Sveitsin joukkueeseen vuoden 2012 kesäolympialaisissa Lontoossa. Toukokuussa 2014 Sveitsin päävalmentaja Ottmar Hitzfeld valitsi Rodríguezin MM-kisoihin Brasiliaan. Hän pelasi turnauksessa Sveitsin jokaisessa neljässä ottelussa, kuten myös EM-kilpailuissa 2016 ja MM-kilpailuissa 2018. Kesällä 2021 pelatuissa EM-kilpailuissa hän pelasi avauskokoonpanossa Sveitsin kaikissa viidessä ottelussa mutta tuli Ranskaa vastaan pelatussa neljännesvälierässä vaihtoon ennen jatkoajan alkua. Hän pelasi täydet minuutit Sveitsin kaikissa neljässä ottelussa MM-kilpailuissa 2022 ja kaikissa viidessä ottelussa EM- kilpailuissa 2024.Transfermarkt Hän pelasi sadannen A-maaottelunsa syyskuussa 2022 seitsemäntenä sveitsiläispelaajana. == Muuta == Rodríguezin pikkuveli Francisco Rodríguez edustaa Sveitsin Superliigassa pelaavaa FC Luzernia ja isoveli Roberto Rodríguez Sveitsin Superliigassa pelaavaa FC Zürichiä. == Lähteet == * http://www.transfermarkt.co.uk/ricardo- rodriguez/profil/spieler/86784 * http://www.national-football- teams.com/player/45146/Ricardo_Rodriguez.html === Viitteet === Luokka:Sveitsiläiset jalkapalloilijat Luokka:Vuonna 1992 syntyneet Luokka:Elävät henkilöt
Maurice Brunner

Maurice Brunner (s. 29. tammikuuta 1991 Männedorf, Sveitsi) on sveitsiläinen jalkapalloilija, joka edustaa kotimaansa Raiffeisen Super Leaguessa pelaavaa FC Zürichiä. Brunnerin numero joukkueessa on 24. Hän on pelannut Sveitsin alle 20-vuotiaiden maajoukkueessa yhden ottelun vuonna 2011. Zürichin lisäksi oikean laitakeskikenttäpelaajan paikalla pelaava Brunner on pelannut Challenge Leaguen FC Winterthurissa sekä FC Zürichin kakkosjoukkueessa. Nykyistä seuraansa hän on edustanut vuodesta 2011 asti. Kaudella 2013-2014 hän voitti seuran kanssa Sveitsin cupin. Seuraavalla kaudella eli kaudella 2014-2015 Brunner debytoi Zürichin paidassa Eurooppa-liigassa. Brunner on 180 senttimetriä pitkä. == Lähteet == * http://www.transfermarkt.co.uk/maurice- brunner/profil/spieler/107784 * http://www.transfermarkt.com/maurice- brunner/leistungsdatenverein/spieler/107784 Luokka:Sveitsiläiset jalkapalloilijat Luokka:Vuonna 1991 syntyneet Luokka:Elävät henkilöt
Lahna (astia)

Lahna oli kieltolain aikaan pirtun salakuljetuksessa käytetyn puolen litran peltiastian kansanomainen nimitys. == Katso myös == * Varpunen (astia) == Lähteet == == Aiheesta muualla == * Viina villitsee kielenkin Tiede-lehden artikkeli alkoholisanastosta Luokka:Alkoholi Luokka:Säiliöt